ऊर्जा मंत्री का पुतला जला रहे थे कांग्रेस जिलाध्यक्ष, खुद के पायजामे में लगी आग  
ऊर्जामंत्री का पुतला जला रहे थे कांग्रेस जिलाध्यक्ष
कांग्रेस के जिलाध्यक्ष के पायजामे और जूते में आग लगी
जिलाध्यक्ष का पैर बुरी तरह जल गया
पीएफ घोटाले के खिलाफ मथुरा में प्रदर्शन के दौरान कांग्रेस कार्यकर्ताओं ने ऊर्जा मंत्री श्रीकांत शर्मा (Shrikant Sharma) का पुतला दहन किया. लेकिन इस कार्यक्रम के दौरान कांग्रेस के जिलाध्यक्ष दीपक चौधरी के पायजामे और जूते में आग लग गयी, हालांकि वह बाल-बाल बच गए. कांग्रेस कार्यकर्ता स्थानीय विधायक शर्मा के खिलाफ प्रदर्शन करते हुए बिजली विभाग के जिला मुख्यालय के सामने मंत्री का पुतला जलाने लगे. जैसे ही चौधरी ने पुतले में आग लगाई, उसका एक जलता हुआ टुकड़ा उनके जूते पर आ गिरा और उनके पायजामे में आग लग गई. 
जब तक कार्यकर्ता आग बुझा पाते उनके जूते और पायजामा दोनों ने आग पकड़ ली थी. पुतले में लपेटी हुई पॉलिथिन चौधरी के पैर से चिपक गयी जिससे उनका पैर बुरी तरह जल गया. हालांकि कोई बड़ा हादसा होने से बाल-बाल बच गया